Nyeste Skilderie af Kiøbenhavn, 1808-03-12
Udenlandske Efterretninger. Det hedder, at adskillige Regimenter af den Russiske Armee i Moldau ere rykkede op for at nærme sig det Caspiske Hav og marchere igjennem Persien til Hindostan. Den Persiske Schach har sendt en Gesandt til Paris, som blandt andre Foræringer overbringer Keiser Napoleon Tamerlans og Nadir Schachs Kaarde. Et Tillæg til Jnrikes Tidningen for 4de Marts har følgende mærkværdige Jndhold: Gripsholm Slot d. 3die Marts. Hs. Kongel. Majestæt erholdt igaar Eftermiddags Brev fra Gen. Lieut. Klercker med underd. Beretninger af 21de og 22de Febr. fra Helsingfor og Borg, ifølge hvilke de Russiske Tropper paa 3 Stæder, eller ved Alborfors, Kieltis og Ansala ere gangne over den finske Grændse d. 21 Febr. og ere efter nogle mindre Forpostfægtninger, hvorved de finske Tropper have forholdt sig med sædvanlig Tapperhed, fremrykkede til Pernaa. Gen. Lieutn. Klercker, som ved første Tidender om det Russiske Jndfald begav sig fra Helsingfors til Borg, havde endnu ikke faaet nogen omstændelig Efterretning om Krigsbegivenhederne, og Brigadechet Oberst Palmfeldt opgiver blot et Tab ved Nylands Betallion af 2 dødskudte og nogle saarede. - Den Russiske Gen. Grev Buxhøvden har udgivet en Kundgjørelse til Finlands Jndbyggere baade paa svensk og finsk. Den følger her bogstavelig aftrykt, og behøver blot her at gjennemlæses, for af hver tro og redelig Undersaat at ansees med Afskye. - Den russiske Proklamation er følgende: "Det er med den største Misfornøielse, at Hs. Russiske keiserl. Maj. min allernaadigste Herre og Stormægtigste Fyrste, seer sig tvungen at lade sine under min befaling staaende Tropper, besøge Eders Land, gode Naboer og Jndbyggere af svensk Finland. - Det er for hans keiserl. Maj. saameget mere ubehageligt, at skride til dette Skridt, hvortil de Begivenheder, der foregaae i Sverrige, nøde ham, som han nu vel mindes det ædle naboelige Sindelav, og den oprigtige, frie og utvungne Tillid til Ruslands Beskyttelse, som den Finske Nation i Begyndelsen af den sidste Krig saa uforskrækket lagde for Dagen, da den svenske Konge, uden mindste Anledning, og tvertimod Eders Grundforfatning, gjorde et ligesaa pludseligt, som ubilligt Jndbrud paa vore Grændser - Men da Hs. Kongl. Svenske Maj., langtfra at ville forene sig med Hs. Russiske Keis. Maj., til den fredelige Bestræbelse, hvormed Hs. Keis. Maj. har søgt at gjenoprette den Rolighed, Europa saa længe savnede, og som det ene kan haabe af det mellem de to mægtigste Stater saa lykkeligen knyttede Forbund, ikke allene afsondrer sig mere og mere derfra, men forbinder sig endnu stedse nærmere med den fælles Fiende af Almeenrolighed, hvis trykkende System og uhørte Fremfærd imod Hs. Maj. og Kongens egen nærmeste Bundsforvandte, ikke med Koldfindighed kunne ansees af Hs. Keis. Maj. - Det er altsaa i Betragtning af disse Grunde, forenet med hvad Hs. Keis. Maj. skylder sine egne Landes Sikkerhed, at han seer sig nødt til at tage Eders Land i Besiddelse under sin Beskyttelse, for at skaffe sig behørig Fyldestgjørelse, ifald Hs. Kgl. Svenske Maj. fort farer i det Forsæt, ei at antage de billige Fredsvilkaar, som under Hs. Russ. Keis. Maj. Fredsmægling ere ham forelagte af Hs. Keis. Franske Maj., til Gjenoprettelsen af en lykkelig Fred, som stedse var og er Hs. Russ. Keis Mai vigtigste Formaal. – Forbliver rolige, fredelige og uden al Frygt i Eders Boliger, gode Naboer og Finske Mænd, Vi komme ei til Eder som Fiender, men som Venner og Beskyttere, for at gjøre Eders Tilstand lykkeligere, da vi derved sætte os i Stand, til, fra Eders Land at afvende de Plager, som J i Tilfælde af Krig, aldeles ikke kunde undgaaet at vorde Offere for. Lader Eder ei forføres til at gribe til Vaaben, eller paa mindste Maade forulempe Hs. Keis. Maj. mig i Naade betroede Tropper; hvo herimod forseer sig maa tilskrive sig selv Følgerne. Derimod ville alle de, der udmærke sig ved Hengivenhed i at fremme Hs. Keis. Maj. faderlige Omsorg for Landets Vel, gjøre sig fortjente til Hans høie Beskyttelse og Velvillie. - Og som det er Hs. Keis. Maj. Ønske, at alt hvad sig i Landet kan tildrage, maae gaae sin sædvanlige Gang, ifølge Eders Love, Skikke og Vedtægter, som alle forblive urokkede, saalænge hans Tropper nødes at forblive i Landet, saa stadfæstes herved enhver Embedsmand, civil som militair, i sit lovlige Kald og Embed dog med Undtagelse af de Svenskfødte, der mueligt heraf kunde betjene sig, for at forvilde og forføre Menigmand imod Landets Bedste. - Hvad til Troppernes Underhold og Forfriskning behøves, skal strax og med rede Penge betales, hver Levering godtgjøres efter Overeenskomst af vore og Landets Commissairer, og forat J ogsaa heri skulle erfare Hs. Keiserl. Majestæts Omsorg for Eders Vel, har han befalet, at flere end de allerede værende Magaziner skulle indrettes, hvorfra de Trængende af Landets Jndbyggere, ligesaafuldt som hans egne Tropper, kunne blive forsynede med Fødemidler. - Da der alligevel kunde indløbe Omstændigheder, til hvis gode og naboelige Afgjørelse behøves gjensidig tillidsfuld Overlæggelse og Endrægtighed i Beslutninger, saa opbydes J herved, saa hastigt som skee kan, at indsende Eders Deputerede fra hver Provinds i den lovlige Orden, som ved Eders Rigsdage bruges, hvilke have at begive sig til Staden Abo, og at raadslaae om alt hvad videre kan gjøres til Landets Tarv. Storførstendømmet Finland skal altsaa fra denne Stund af og indtil videre ansees lige med de øvrige erobrede Russiske Rigs=Provindser, som under Hs. Keis. Maj. Forfædres milde Regjering, og endnu under hans Septer, nyde en lykkelig Rolighed, med Behold af alle de Privilegier og deres frie Religionsøvelse (Friheder og Rettigheder), som de fra Arilds Tid eiede og endnu eie, med mere. - De sædvanlige Afgivter til Kronen skulle altsaa herefter uforandret udredes, blot efter gammel Jordebogs Medfør, foruden hvad som til vedbørlig Embedslønning hører, hvilket vedbliver paa den sædvanlige Fod. - Dette alt til Vedkommendes Efterretning, hvilke heri, som i alt andet, have at adlyde hvad fremdeles kan befales i H. Keis. M. Ukaser. - Givet i Hovedqvarteret i Fredrikshavn d. Febr. 1808. Originalen er underskrevet: Grev Buxhovden. Efter at Kongen af Sverrig var bleven underrettet om Fiendtlighedernes Udbrud ved en af sine Adjutanter, lod han den Russiske Gesandt Alopæus arrestere og Gesandtskabsarkivet forsegle. Gesandten er indsluttet i sit Huus tilligemed Familie og under Bevogtning. Adgangen til ham staaer kun aaben for hans Læge. Samtlige fremmede Gesand skaber i Stockholm, det Engelske ikke undtaget, skulle forgjeves have søgt at bevirke hans Løsladelse. Det hedder, at en Coureer, som fra Petersborg var afsendt til denne Ge fandt, er bleven anholdt i Abo og at man har frataget ham hans Depescher. Continuation af foregaaende Anmeldelser om patriotiske Bidrag til en ny Flaade: Fru Charlotte Rosenkrantz, fod Bentzen, i Kiel tilbudet 1000 Rdlr. til 11te Junii.